अब आप सोच रहे होंगे कि ये अरावन देवता कौन हैं और यदि ये देवता हैं तो सब जगह क्यों नहीं पूजे जाते। महाभारत की कथा के अनुसार, एक बार अर्जुन को द्रौपदी से शादी की एक शर्त तोड़ने की वजह से एक साल तक इंद्रप्रस्थ से दूर रहना पड़ा था। इंद्रप्रस्थ से निकलने के बाद अर्जुन उत्तर-पूर्व भारत गए और वहां उलूपी नाम की एक नागकन्या से उन्होंने शादी कर ली। शादी के कुछ समय बाद उलूपी ने बेटे जो जन्म दिया, जिसका नाम अरावन रखा गया। बेटे के जन्म के बाद अर्जुन वहां से चले गए, जबकि बेटा अरावन वहीं नागलोक में मां उलूपी के साथ रहा। बड़ा होने पर वह नागलोक छोड़कर अपने पिता अर्जुन के पास पहुंच गया। उसी समय महाभारत का युद्ध चल रहा था। ऐसे में अर्जुन ने उसे युद्ध करने के लिए रणभूमि में भेज दिया।